IMVO ZABANTSUNDU (NATIVE OPINION) NOVEMBER 3, 1892

PASCOE, (U FOLOKOCO)

USAHLELI, AFILE

Apo uya kumbona NGOKWAKE (SALUF’) kuso

QONCE, EMONTI nase CALA,

Yizani kubona Imimangaliso yake engatetekiyo

 Ngapandle kwe MPAHLA yake eyazekayo kunene, unga ningakumbula ukuba ngoku uno DRES-MEKA (Dress Maker) ovela e ENGLAND.

*ILOKWE ZOKUTSHATA EZENZIWA LELI LEDI ZINGUMMANGALISO,*

Intombi enxibe enye YEZILOKWE ingatsho no Mlungukazi wayo angayazi; ngenene, ndifung' u " Rarabe,” ’Strue! Blam ngamzima ukumazi.

NGUYE NGOKWAKE,

FOLOKOCO. (Salufu).

 KWA

 GIBBERD& BRYANT

RZIISTG- WILLIAMS TOWN.

LIFANDESI!

ZONKE TYALI ncamanani atotyiweyo.

EZONA PRINTI Ngamanani Atotyiweyo

*IZISULU EZLRGATETEKIYO KWI NTSALELA ZEMIQULU (Remnants).*

II II II II II II II II II ||

GIBBERD & BRYANT.

AMAZINYO AMATSHA

Afakwa kwizikewu ezidala,
NGAPANDLE KWENTLUNGU, TSHI-
PU, AHLAZIYWE UMNTU ABEMTSHA,

YIZANI KUBONA

—U—

Mr. Herbert Henry

kwi Ofisi ENDALA KA INNES,

E BOWRING- STREET, E-QONCE.

 Imvo Zabantsundu

NGOLWESI-NE, NOV. 3, 1892.

Iveki.

Kuvakala ukuba uyanyakazela um- qikela pakati Kwelentonga ne Qibira.

Isixwexwe esibanzi somzi sitshe ngu- mlilo e Milwaukee (kwawapesheya ama- zwe) ngeveki egqitileyo.

Iruluneli u Sir Henry Loch iyaku- buya e England ngosteniele oyi Mexican ngo 12 November.

Kutiwa into eninzi yama fama ngapa ngase Burghersdorp isemngcipekweni wokufa yindlala ngcnxa yokubushuliswa zinkumbi.

Ngecawa egqitileyo kucolwe ubugoxo bamatambo omfazi e Zwaartkop kufupi ne Cuylor Manor, ekubonakala ukuba makabe ubemke nomlambo.

Inqanawa eyi Roumania esuke e Liverpool yaye isinga e Bombay itshone kude kufupi e Lisbon nabantu abatele- kelelwa ekulwini ngeveki epelileyo.

E Piquetberg ngesipango ebesiko kuleveki igqitileyo kubetwe ngumbane amakwenkwana amabini abelungu afa, enye yaqutywa kodwa; ke yona iyagula’

U Ted Parker, umlungu wangapa e Barberton uzidubule wafa ngolwesi-Bini Iwegqitileyo kudinwa zinzima zobubom. ’Mbangi kukwaliwa yintokazi abeyi- shweshile.

Umjikelo (Diocese) we Bishop ya.se Kapa kudo kwabonakala ukuba maube ne Bishop eyakuncedisa u Right Rev. Dr. Jones. Unyulo lomncedisi lumisc- iwe usuku Iwe 6 December.

NOVEMBER 3.

 IPEPA laleveki lipuma ngenya-
nga nosuku lwenyanga ekwa-

puma ngalo ipepa lokuqala le
*Zabantsundu* ngo 3 November, 1884.
*Imi'o* ke iyihlanganisile iminyaka
esibhozo iko. Ngalo lonke elixesha
sifike sapelelisela ingqondo nama-
ndla esiwabolekwe ngu Mlauli wento
zonke ukumela izizwe ezintsundu
zakowetu entweni ezixoxwayo neze-
nziwayo. Bekungena kwenzeka
ukuba sanelise bonke ngelixesha
lonke; kodwa nabanganelisiweyo
ngumsebenzi welipepa ukumela
amalungelo ezizwe ezintsundu le-
minyaka isibhozo, abasakulihiuta
isihomo salo ipepa lakuba lenze oko
belinokukwenza, kwaye kungeko
bani unokwenza ngapezulu koko
anako.

He. Kuyintonina okwenziwe
ngowakowetu umzi ? Masiti nge-
ndlela emhlope ; asinanto singayi-
ncomayo kwabantsundu. Amawetu
akazanga asixhasa ngendlela eya-
nelele ukuba ume nokuma lomsebe-
nzi. Ukuba waye usekwe pezu
kwawo ngeyavalwa *Imvo* njengama-
pepa onke ake enzelwa ontsundu,
(ngapandle kwe *Sigidimi Samaxosa)*kwakumnyaka wokuqala nowesibini.
Kungabahlobo abangengapi abam-
hlope abate banokutemba Umhleli
nokukude elipepa liwubone lonyaka
wesitoba. Ukuba umzi ontsundu
ube uyenziie eyawo imfanelo,
yokufaka igxalaba kulomsebenzi
ngala manani maninzi ungawo,
ngesingatwele sikweliti ngomse-
benzi wabantu bakowetu namhla;
ngewunokwalatwa apa e Qonce,
ulipoma, umzi ohluza indaba zezi-
zwe ezintsundu. Njengokuba
besazi abantu bakowetu into emiyo
namhla kukuba kwi 1000 labantu
abantsundu belilizwe 999 awananto
nokuxhasa *Imvo;* kwanalowomntu
mnye ewakeni ngamanqanqanqa
ukulutumela ukozo olufunekayo.
Kwabanye kulahleka imali ukufu-
nyanwa kwalo. Unokuxoliswa yi-
lonto na umzi wakowetu ? Ukuze
lingabiko elihlazo libi kangaka
makati elowo ose engumamkeli
we *Mvo* angashiywa lixesha loku-
hlaula, aze ngapandle koko azame
abo ahlangana nabo ezimbutweni
nasezindleleni bangenise amagama
abo.

Ukuba lonto iyakwenziwa ngoku
ufayo lonyaka, ungati upelaowetoba
sibe sivuya namawetu ngokwanda
komsebenzi.

Abona Batshonisi be "Mvo.”—Ngabayi.
tabata ze bangeuzi inizamo yakuhlaula.—Sr

KW1ZIDWANGUBE ZASE BA-TENJINI.

SINGA singabhekisa amanqa-
kwana obublobo kumadoda

anento kwinto zomzi wakwa Hala
ngesihandibu sodaba esiluvayo lu-
vela kwelo cala. Akuko bani uno-
kuti elipepa le *Mvo Zabantsundu*lakalanobutshaba ngaku ba-Tembu.
Into ekoyo kukuba anele amadabi
elifike kuwo langakwicala lomzi
wase ba-Tenjini. Ukuba njalo ke
senziwa kuwunqwenelela intlalo
entle lomzi, kwanjengokubu singa
wonke umzi wakowetu upela unga-
nentlalo entle. Nalomcimbi siwu-
gqwatulelayo asiwungeni ngantlizi-
yo yakonela umzi; kodwa kungo-
kuba sisinga ungahlala kummango
wetamsanqa nentsikelelo.

Sicukunyiswa kukuva ukuba umzi
oba Tembu uyazamiseka ngakwicala
lonqulo. Kuko umoya ongeneyo,
osebenza ngendlela yokuba kubeko
ibandla lonqulo ekutiwa lelaba
Tembu, okanye lelaba Ntsundu.
Lentshukumo ivela kuzondelelo Iuka
mfi u Mr. Nehemiah Tile, uku-
shumayela ivangeli akuba esikwe
kubufundisi bebandla awaye lunge
kulo, ngezizatu angazivisisanga. U
Mr. Tile ungumnumzana owaye
, nobuhlobo nom’bbali walamacapaza
kwakudala; esingamangalisekanga
ke sakumbona ewuhambisa umse-
benzi we Lizwi kwizizwe ezibomvu
apakati kwazo noko kuko oku kupi-
tizela. Kekaloku isenzo somfi site
asaba nasipitipiti sinje ngesi siva-
kalayo. Akatanga yena enze iba-
ndla ngabantu abebesebehleli be-
ngamakolwa. Asigxekanga ke,
kuba ufike walihambisa Ilizwi
kwabebengenalo.

Into ekoyo ngoku yenye. Ku-
miswa ihlelo la ba-Tembu ngabantu
abebesebengabe Bandla Yinto
ke leyo ekufuneka ikangeliswe
ngeliso elitsolileyo kunene ngumzi
wakowetu oba-Tembu. Siyibona
tina iya kuwenzela intlalo erabaxa,
nesipelo siyakuba yingozi. Xa nga-
ba kunjalo ke *Imvo* ibingaba ingu-
mngcatshi womzi ukuba ihlale
ingawutyili umoya wayo, icaze ezi-
ndawo iti ziyingozi.

Ukuyilwa kwehlelo lonqulo, aku-
bon’ ukuba ahleli emaninzi kangaka,
akuyiyo into engatakazelelwayo
ngabantu bakowetu. Ilableko i-
nkulu ehlele abalandeli baka Kristu
kweli ngokuteta ngamabango nezi-
pitipiti zobuhlelo, endaweni yoku-
hambisa kuma Afrika agqitayo
Ilizwi lobom. Owongezelela elinye
ihlelo, yakubon’ ukuba ibiseyixinge
kakade inqwelo kweligxobho larna-
hlelo amaninzi, usayakuba nempe-
ndula. Elihlelo akubonakali ukuba
libangwa kukuba abayili betshiswa
lutando ku Kristu, baye bevalelwe
yimiteto yamabandla akoyo ukuba
bangasebenzi ngenkululeko; nje-
ngokuba injalo imbali yokubako
kwamahlelo. Hai. Ligama lobu-
ntu—ubuntsundu no bu-Tembu—
into epambili. Lonto yodwa ite-
nxile kunqulo Iwenene Iuka Kristu
owati “ U Tixo ungumoya nabo
“ bamnqulayo ngebemnqula *ngomo-
“ ya nangenyaniso.”* Ubuhlanga
abukankanywa ke apo. Ukuba
abantu bati benza into ekoyo,
enjengokuba kwaye kuko amabandla
ase Koma, ase Galatiya, kwaye
nanamhla kuko awase England,
baposise ukuyiqonda into etetwa
ngalomagama ukuba ateta ibandla
elinqula u Yesu elikwezondawo;
yaye e England ilelona likulu kwa-
koyo. Kanti ke ezindawo zise
zindawana ngokwale ntlalo.

Apo ingozi enkulu siyibona kona
kulento kukuba inento pakati eya-
kupelela ekungxwelereni ubukhosi
betshawe u Dalindyebo. Lentshu-
kumo ayinanto ifananayo emabalini
asema Ngesini, nawezizwe zase
Yerepe ngangoko kesawafunda.
Ngoko ke iya kuwubeka umzi ope-
twe ngu Dalindyebo ebandezini
elibi ngalo lonke ixesha lento iye-
kelelweyo zizipakati zase ba-Tenjini.
Iramente ezihlutwa umsebenzi wazo
pakati kwaba Tembu azisokutonya-
laliswa yilento; iyakuzenza zibe
nomoya ongemhle ngakumzi oyi-
vumeleyo into yokumiswa konqulo
pezu kobukhosi, okanye pezu kobu-
hlanga. Pezu koko lonke ikwele
lika Kulumeni—zaye into zentlalo
yetu sizijonge kuye, imfundo,
nolaulo — liya kuhlala lipezu

kobukhosana base ba-Tenjini, obu-
ya kuranelwa lonke ixesha ngoku-
ngati bubanga ubukulu. Umsi
omadoda amhlope olungileyo uya
kuluroxisa uluvo loxolo nobuhlobo
ngakumzi wakowetu. Zintsika esi-
mi ngazo ezo. Kanti ke yintonina
ekuza kufunyanwa yona bubu-Te-
mbu ngokuzichanaba kwibandezi
lentiyo yohlanga esipantsi kwalo,
kwanokunxwenywa zi remente?
Taruni mabandla akowetu ase ba-
Tenjini! Kungomoya wokunitanda
esiti kulumkeloni ukungena ninga-
kangelisanga kwinto engati intlalo
yenu njengomzi iyonakalise. Aku-
ko nto inokumiswa ngapandle kwe-
zizatu; isisatu sobuhlanga kulento
sesona siyihlebayo. Makuroxwe,
kurwaqelwe, ngumzi kwinto ebambe
ukuba ngu Nongqause njengale.

Impawana.

Sinongobozana kule ofisi eziti incwadi zonke zabantu abanga zingabonakala epepeni zingeniswe kuyo, zimane nkupakulwa kuyo ezingenayo. Incwadi ezidla ngokuba netamsanqa zezinteto itsolileyo, zibhalwe kakuhle, kuba ke aziniki nkatazo yakulu- ngiselelwa abashicileli ngumchokeli.ndaba. Ezibhalwe kakubi, nezinde, zilindela ukuba Umhleli ade abe nexesha elihle—into anga- kolisi ukuba nayo—lokuzilungiselela. Kute ngesisizatu zada Zaninzi kwingobozana yetu ezilindileyo. okwanamhla ke kwelibala siyakulinga ukubeka pambi kwabalesi intlo-ko nje z9zincwadi, kuba kungeko temba lokuba zoza zide zifumane ituba lokungeua ngobude nokuxakeka kwazo.

\* \*
\*

Kweka “Njanjula,” owabhala eso Tamara ezingaba zisenencasa zezi :—

*Ititshala.* — Sizincoma itamsanqa tina ngokufumana u Mr. A. Solilo, njengoko bendingati ukuba bendinokuvunyelwa ; The Rev. G. Kakaza is a born organizer, disciplinaian, and preacher; bendingati: Mr. Solilo is a born teacher. *Impucuko.—* I Rode lingxamele nkuqabela lipetwe yinto ka Mtoba ngoku unkomo, uti ne Tamara malizaliswe zingxande. *Ilizwi.*—Kuluvuyo ukuva ukuba u Mkangiso nawo ungxamele ukupakamisa amapiko. *Ukubamba amalau* —’Ke sera kusiti nkente ngereto ukuba ke kwafika incwadi ku Menziwa inkosi ibika intlangauiso. Kubuzwe ukubi umfo ka nantsi uyayazi na lonto, kwatiwa hai, yesuka yabetiswa ngomoya lonto. Qwebani izimilo kuqala bafana, kuhle ngedluka ukuze nitenjwe. *Ucando.*—Ikaba ehtsha lingxamile, amadoda akavumi ukuba kuca- ndwe, nawo enziwa kukungaqondi.—*Imi- tshato.*—Kungoku usuke uyise wentombi angati yilento afikelwa yimana wekuti dum, ngokuti nfuna akuzale, asnke abize into angayaziyo naye yenkomo, namahashe oyise, netyali zonina, neponti zokurola ilokwe ko dress maker, kanti nentombi iza kunxitywa kwanguwe, nesali. Hai ulobolo lubuye shushu ezikolweni, usizi kumyeni, kanti uza kutyisa yonke lenkita nengabizwanga.

\*\*\*

Umsebenzi wento ka Solilo wobutitshala uvakala emzimbeni ungawuboni ukuba uko. Ewe, lendodana iwufanel’ umsebenzi ; kodwa ubungasakuba mhle umsebenzi ukuba umzi ubungagqatse ngakunye wonka ukuxhasa imfundo. Kuyo yonke le Koloni akuko mzi uxambulisayo emfundweni njenge Tamara. Isiqamo kukuba umzi namhla udla iziqamo zeinfundo—abafana nentombi zase Tamara ezititshayo bakufupi neshumi, pofu ungum. zana omneinane. Sekufuneka kufundiswe nabamashishini abaja kumisa ingxande; nentombi zemisebenzi yezudla eziyakwenza ntle ezongxande, Zona ezonto zisafuneka bukali e Tamara. Siyavuya ukuva ukuba ikhaba alulilibele ucando. Inkosi u Menzi. wa ingumntu omtsha, obekufuneka ukuba abe ngongaloyikiyo u Cando. ’Ndawana isikwasilima yile yolobolo, obunga ungayi- nxwema umzi wendise ngesonti Langamvna lingahluma, do kubekuhle i Tamara.

Mhlekazi wezifuba zababantu utsho u Rev. D. Msimang waka Mahamba e Swazini), —Ake ngivele nesami nami namhla nakuba seloko ngilalele. Ngidaniswa eesisizwe, o I Kutiwa sinokukanya kanti aboni ngako. Kunabafana baku Mahamba baya kusebenza e Ermerlo, bate belapo bezwakalisa ukufa nokuvuka kuka Kristu nosiudiso oluza ngako pakati kwabantu, kwasuka lonke abezwayo babutana ukuza kulalela bevela nasemaoale- ni edolopu, kute xa bepakati kwalowo mse benzi, bezwa ngoba sekufika isigijimi sisiti, nafa ! entolongweni; yios sone ni ? Ngubani ote nenze loku lapa. Sekusuke ama Bhuru ase mafameni aya kwi Landros ati, nguwe owenza loku pakati kwezwe ukona abantu betu na ? Wati asimi. Bate aba bochweke laba bantu baf.kwe entulongweni. Kwe- suka u Mr. J. Little utrgeini etora, waya e Nkantor, wukuluma nabo, kuba laba bantu basebenza kuye, nguye futi obanike nenda- wo abasebenzela kuyo kuba uli Ngesi yena. Wawudambis’ umsindo wawo ; kwnsekucitwa abantu bodwa abebeze kulalela, abashuma yeli bushiywa, ababa safakwa entolongweni. Ngiti lama Bimle abanawo abufundisi uku- tini ? Bona, utini nje u David Pesalem 34 : 1 8. Yini benzi okwenziwa nba Jodi ngemini zika Heroda; asibasongele—Izeuzo 4: 17- Po! batsho kanjani ukufi bangama Kristu bona, baya kuya ezulwinip kanti ezulwini iko ni inzmdo yini P Ngiyabuza.—Inda- tyana eny6 sifelwe ngumnumzana lapa obe ngumhedeni, kute ekuguleni kwake okude wabona izibonakalo ezimguqulele eluguqu- kweni emke ngalo namhlanje. Ute ngangihambile ngaya ngabonana nomntu owangibuza, bapi abantwana ba'kona ? Uyapi P Ngati ngilandela bona nje, (kuba ke iukoskazi nabantwana bengamakolwa), po ke ipi inowadi yako ? 0 ! anginayo ngoba umfu- ndisi wami ubongeko ekaya ekusukeni kwami; hamba ubuyele maungenayo ; ngi buya ngaloko ke. Ngite ngifika kuba nga- ngiye e Pretoria ngafumana engilindile ukuba ngimnike inowadi; ngambuza ngezi buzo zenkolo, ngambuza ukuba uyambona na u Kristu ? Wati hai, ngibona izixuku zabantu. Ngati hai, angiteni ngezixuku zabantu, funa u Kristu kuqala ngaud’ uku- kunika inowadi, ngamshiya. Ekuzeni kub’ ahanibe wangibiza wati, ngimbonile usiqoko sinameva, ote kimi wati umfundisi wako akako, akakafiki yini, ipi inowadi yako ? Ngiti nginike namhla sengihamba. Ngam- baptiza ngegama lika Nekodimus, wahlala iveki. Wati ngibizeleni umfundisi ngimbulise, sengiza kungena esontweni leli enta mbama. Ngihambe ngaya ngambulisa; ngalobo busuku be Sonto wahamba ngoxolo; satnngewaba.

U “ Tandabulungisa ” ose St. Barnaba’s Mission e Ngcobo ufuua umteto wokuba indoda ikupe 11/. ukurafa ise losheleni ku- ncediswe ngayo ititshala. Ndibeka elocebo nje imfundo iyatshabalala, ititshala ibiti nkuze iwufumane nmvuzo wayo ime ebandla. Bati ke abantu basebetnbonela ubumpi

U “ Tandabalungisa ” makabe uyaqala ukungena ebutitshaleni ukuba akazi ukuba iziroro zoluhlobo zidala ; aye amaoebo anje- ngelake engancedi Into. Umzi nfuna abantu abayakusuka bafake igxalaba entweni kuna, baya kuhlala pezu kwenteto kupela.

“ Native ” ngamatyala ase Aliwal North; —Inteto yako oyibhale ngesi Ngesi asiyiva Yinkohla. Ifua’ ukuqela kwikaba into yo- kutumela inteto ngesi Ngesi ezifika zisipe umsebenzi ongapaya kokuba singawutwala. Xa ikuxake nkayibalisa ngenteto yakowenu inteto—akuko temba ukuba unokwenza ukuba ivakale ngeyasemzini.

Umlesi wo *Uvo* osa Ventersburg (Free State) ubalisa ngesipitipiti ati wabako nje akazanga wasibona so Remente yama Fura emangala umfundisi wayo. Abebelinga ukuxolisa abancedanga Into; ude wasiwa e Wiuburg. Onkabi sebezidalela ihlelo; bezenza abafundisi. Kanti asikupela kwe

S’pitipiti seramente eso. Ezizipitipiti zalata ukuba u Kristu akaqondwa kwanga- balandeli bake ; kuba yena Ulitshawe loxolo.

\*\*\*

Ihlil’ intlekele nakwiqela labavumi elisuka e Natal—i Zulu Choir. Sibhaqe elinqaku kwelinye lamapepa :—“ Isihlanu sabantu bebala—amadodana amatatu nentombi ezimbini—benxibe kakuhle bebesematyaleni emantyi yase London beyokucela icebo ngo. kungafezwa komnqopiso.—Umlomo wabanye ute baliqela le Zulu Kwaya, abanye bagxo tiwe abanye basala. Isiroro sabo kukuba imivuzo yabo abayinikwa, kwanemali yokugoduka, ngokwemvumelwano. — U Mr. Plowden ute, ukuba umnqopiso wapulwe, mabawunikelo igqweta umcimbi wabo.— Undimangele :—Igqweta liyakufuna imali.— U Mr. Plowden:—Ingabininzi (Kwahlekwa)- Ndiyanakana ukuba nize apa ukufuna icebo ngapandle kwentlaulo. Ubuye waoebisa ukuba bacebisane negqweta, yena akanaxe. sha lokuqwalasela umnqopiso.” Ibekile. Ezizinto singati zisawukaba umzi ontsundu.

*UMJIKELO W0MGWEBI*

Ijaji e Qonce.—U Judge Jones uwavule amatyala kulomzi ngo 27 September, ingu Lardner-Burke Umtshutshisi, ikiimslra lesi Xhosa ingu Captain Fynn, no Mr. Dovey elesi Bhulu. *Mpapa* ngo- kubeta nokupanga u Schoon unqunqe- iwana Iwempahla yake, utiwe ntsi nge- minyaka 3.—Kwa u *Mpapa* no *Zeli* base Qonce ngokuwela ngentonga bagqebe umalusi ongu Jacob, bampange ubugca- galala bempahlana yake; liyekiwe ngo- knsuka angabiko u Jacob.—*Simata* ngo- kutwala u Nongenge wase Cumakala, e Qwati; upiwe inyanga kuba ubesenexesha ontangeni, yaye Ijaji isiti abolinda do intombazana ibe minyaka i 21 painbi kokuba enze lonto.—*Segadi,* ngokudlwe- ngula u Nomanti e Tyolomnqa; umfazi usuke wandibaza, amkulula amaceba.— *George Ayling* no *George Pashins,* ama- qakamba, ngobusela bewotshi ka Frede­rick Chadwick wase Qonce. Elityala liwaxakile amaceba, aye esiti inyaniso yalo awanakuyifumana. Akululwa amaqakamba.—*Makade,* ngokugwaza u Sukula, udade boyise ngengcola; ulivumile ityala, waye esiti ubequnjisiwe. Umgwebi ute ngengasebenzisanga ingcola, ngoko ke seyakubhaselwa ngenyanga ezintanda- tu etsala nzima.—*J. ELowela,* waseZeleni, ngokugqoboza ilitye lokusila lika Wil­helm Lentz ebe ingxowa ezimbini zomgubo. Upiwe inyanga 18.—Kwalo Howela upiwe kwa inyanga 18, kwakupela abezipiwe ngokugqoboza ilitye lika Lentz, ngokusuke ebe izembe nompu wepolisa elo ngase Balasi, nokulibeta.—*Mbaimbai,* wase Mgwalana ngobusela behashe lika Ndorile ayokulitengisa e Debe, ukululwe kuba ityala lake latetwa kabini; into ke engamkelekiyo ngokomteto.—*Magagiva- na* no *Mayalwa* base Ncemera, no *Nocanda* wase Balasi, ngobusela bebhali yobo- ya ka Mr. Thomas Norton. Abucacanga ubungqina.— *Yaiva,* ngokugwaza u Mma- ngwana ngomkonto, Uzitetelele ngokuti ukatazwe ngu Mniangwana baza ke ba- bambana, umhlabe ezinqandela ihlahla; upiwe 6 inyanga.—*MMambeli* no *Mata-mbosc* ngokubeta u Ntlokwana wesika Siwani ade afe. Ubungqina abubanga buhle; ukululwe u Mhlambeli, wapiwa inyanga ezintatu u Matambose.—*Nyebe,* inkatavu yexego ngokutshisela u Noseyi endlwini; likanyele loma, akuncedanga nto lifunyenwe linetyala ngamaceba lapiwa ke ngoko iminyaka emibini litsala nzima. Lisindile ekatsini kuba seyitiwe nkwa-nkwa budala imisipa.— *Wakiso,* wase Mntlabati ngokungenela ihlati agaulo imiti egeiniweyo ngapandle kwemvu- me. Ulikanyelo ityala; ufunyenwe enetyala, kwatiwa makahlaule i £5, engenazo inyanga enkongolweni.—*Menemene,* wase Mntlabati kwangokugaula, waye esiti uvunyelwosibonda; udli\ve£5, engenazo inyanga kwavimba. Ijaji ite ngeyibahla- ulise £50, kungonjalo iminyaka emibini entangeni, koko basindekuba bengawazi umteto, waye omnye evunyelwe sibouda. Gqibi ke.

Ijaji e Cradock.—Uwatete kuloimi u Judge Hopley amatyala ngomhla we 11 October, ingu Advocate Collinson Umtshu- tshisi.’ikumBha ingu Rev. H. Mtobi.—*Jas.* Manda isipitipiti esidala senkongolo ngokuba imbizxna yesepa, utiwe gidli ngeminyaka 5 nemivumbo 25, kwaye kusitiwa ugqugqisi- le.—*Ale.v Janse* umkatazi okwadumileyo ngobusela bempah'ana ka Mr. Bairstow, utiwe ntsi lo ngeminyaka 4 etsala nzima. Ukwaruqnle umzi.—*Jan Booysen,* utiwe gidli ngeminyaka 5 etsala nzima, nemivumbo 25, ngokugqobo a ebe.—*Solomon Jacobs* ngo­kugqoboza ehe ubugoagalala bempahla ka Mr. W. G. du Plessis, utiwe ntsi ngeminyaka 3 etsala kaluknni.— *Willem Jaachim* ngoku gqoboza ebe, utiwe ntsi ngeminyaka 3 ene- nyanga 6, nemivumbo 25.—*Jjmdsa Carr* isa- nxukazi, ngokugqoboza ebe endlwini ka Mr. S. Marais upiwe iminyaka emibini.—*Louis Adams* ngobusela behaahekazi lika Mr. Royle, utiwe ntei ngeminyaka emibini. — *Booy January* ngokugonyamela intokazi e Marais- burg awabangako amangqiua, wabeke umi- selwa umjikelo olandelayo.—*Fau Fan* ngo- busela begusba enye utiwe ntsi ngeminyaka emitatu nemivumbo e 25.—*Jacob Gwanza* ngokagonyamola upiwe iminyaka 2 nonya- nga 6.—Ekubeni kulaulwe amaceba amatsha kutetwe elika *Plaatje Dragonder* ngokugqo. b’noza ebe upiwe iminyaka 3 etsala nzima — *Plaatje Makwela* ngobusela begusha ezi 7 waza wabetwa ngamafama kuba ubekanyela. Ijaji ite bangabobetwa abantu, upiwe imi­nyaka 3 nemivumbo 25. Apetwe ngoluhlo- bo ke amatyala kulomzi.

Ijaji e Cala.—U *William Toyi* ngokubu- lala u Mshweshwe Sende ebengazimisele. Iminyaka 7.—U *Notosa* no *Mzondwa* ngokuba igusha ezi 26 zabantsundu, iminyaka 4.—U *Mandla* no *Mabalana* ngekuba inkabi ze- nkomo zika Mr. Gazo, umntu ontsundu wase Komani, iminyaka 4, kunye nemibuyiselo ku Gazo yenkabi ezi 3 yo £18.—U *Bokolo* ngokudlwenjula umfazi, uvuzwo ngonyaka 1.—U *Ngqaliso, Mbaliso, Kupiso, Mpewula, Dingana, Mkopeni,* amakwenkwe ngokwenza- kalisa enye inkwenkwe edabini ife, iminya­ka 3,—U *Pambili* ngokudlweugula intwaza- na eminya ili 10 ubudala, nvuzwe ngetni- nyaka 5 ne kati ezi 25.—U *Ngaba, Matyo. ngolo, IIatiso, Peldo, Makawula, Nyakumbi, Pambuka,* ngokuba igusha ezi 162 zabelungu, u *Matiso* iminyaka 5, u *Nyaba* 1, abanye iminyaka 3.—Kwakona ngelinye lokuba igusha ezi 13 u *Pehlo, Pambuka, Simayile* banikwe iminyaka 5. Kwakona ngelinye kwalegusha zama Bhule u *Peldo* ezi 25 unikwe umnyaka 1. Eli lityala lesitatu kaye.—Kwakona u *Pambuka, Dambisa, Tiki, Solani, Rwetyana* ngokuba igusha zabelungu ezi 43, u *Betyana* unikwe 5 iminyaka, abanye bakululwa.—Kupetwe nge civil case ye Netovu ebibhenile ngetyala lomkondo lipindiswe umva ukuba ligqitywe nguma- ntyi, alitete.

*IHAMBO ZAMAPAKA Tl OMBUSO.*

Ukusuka kwake ngolwesi-Ne e Kapa u Mr, Faure, Umpatiswa-Bantsundu eha- mba no Mrs. Faure, usingo o Free State, e Bethulie nase Smithfield, apo basatye- lele kwizihlobo. Ukubuya kona u Mr. Faure uyakuvelela iziqingata ezimele eli. U Mr. Sauer unduluke ebhotwe ngolwesi Hlanu ehamba no Dr. Muir beqondo o Aliwal. Uyakuba se Qonce kusasa nge Sabata, ake enze usuku olunye nezimbini

Inguqulo yase Ngcobo

IVANGELI NGOKUBHALA

KUKA MATEYU.

ISAHLUKO IV.

WANDULA u Yesu warolelwa e-
ntlango ngu Moya ukuba ali-

ngwe ngu Satana.

1. Wati akuba ukutya ekuzilile imini ezimashumi mane nobusuku obumashu- mi mane, waqala ukuva ukuba ulambile.
2. Waza Umlingi efikile Kuye wati: Ukuba ungu Nyana ka Tixo yitsho lamatye enziwe izonka.
3. Kodwa wapendula wati: Kubaliwe kwatiwa—Akungaso isonka sodwa aya kupila umntu, kodwa kungamazwi onke apuma emlonyeni ka Tixo.
4. Wandula u Satana wamnyusela esi- xekweni esingcwele wammisa (beka) pezu kwencopo yetempile.
5. Wati kuye: Ukuba ungu Nyana ka Tixo zikahlele ezantsi ngokuba kubali­we kwatiwa:

Uyakuyalela izitunywa zake ngawe, zaziyakusekela ngezandla zazo hleze nangalipi ilixa ukubeke ngonyawo etyeni.

1. U Yesu wati kuye: Kubaliwe ka- njaqo kwatiwa—

Akuyikumlin|n u Yehova u Tixo wako.

1. Wabuya u Satana wamnytvaela entabeni ende kakulu wamboir.sa bonke ubukumkani belizwe, nobuhle babo,
2. Wati-kuye: Ezizinto zonke ndiya kuzinika wena ukuba uyakuwa pantsi uqubude kum.
3. Wandula u Yesu wati kuye: ’Mka apa Satana ngokuba kubaliwe kwatiwa:

Uya kubedesha u Yehova u Tixo wako, ukonze yena yedwa.

1. Wamshiyake u Satana, kwabona­kala kufika ingelosi zamlungiselela.
2. Kekaloku akuva u Yesu ukuba u Johane uposwe entolongweni wemka waya e Galili.
3. Wati eshiya i Nazarete waza kuhlala e Kapenayume eselunxwemeni lolwandle emideni yakwa Zebuloni neyakwa Neftali.
4. Ukuze kuzaliseke okwatetwayo ngu Yisaya umpolofiti esiti:
5. Ilizwe lakwa Zebuloni nelizwe lakwa Neftali, ngaselwandle pesheya kwe Jordane i Galili yabahedeni.
6. Abantu ababehleli ebumnyameni babona ukukanya okukulu; nakwabo babehleli ezweni nasetunz.ini lokufa ukukanya kuvukile.
7. Waqala oko u Yesu ukushumaye- la nokuti: Guqukani kuba ubukumkani bezulu sebukufupi.
8. Wati u Yesu ehamba ngaselwa­ndle wase Galili wabona abazalwana ababini—u Simon okutiwa ngu Petros no Andrewu umninawe wake beposa umnata wokuloba (utambo) elwandle kuba bebengabalobi bentlanzi.
9. Wati kubo, landelani mna, ndaye ndiyakunenza, abalobi babautu.
10. Basuka ke bazishiya intambo (imi- nata) bamlandela.
11. Kwabuya kwati egqitile apo wa­bona abanye abazalwana ababini—u Jemse unyana ka Zebeti eno Johane umninawe wake besenqanaweni no Zebeti uyise wabo belungisa intambo zabo (umnata wabo) wababizake.
12. Bayishiya kwangoko inqanawa kwa noyise bamlandela.
13. Waza u Yesu walijikajika lonke elaso Galili ehamba efundisa ezindlini zabo zesikungu eshumayela indaba ezi- lungileyo zobukumkani, epilisa zonke intlobo zezifo nezezikuhlane ebantwini.
14. Lwaza udumo Iwake Iwapumela kuyo yonke i Siriya, bazisa kuye bonke abafayo, ababebanjwe zizifo ngezifo, ne- ntutumbo, nababepetwe zidemoni, na- mageza, nabanedumbe wabapilisake.
15. Kwaza kwamlandela izihlwele ezi- kulu zivcla e Galili nase Dekapolisi, e Jerusaleme nase Judeya, napesheya kwe Jordane.

IBADLA ELIYI TSHATSHI.

INTLANGANISO IBISE KOMANI.

Lentlanganiso yamacebo ngomsebenzi webandla elintsundu yabako mainnga pakati kwefileyo yonganyelwe ngu Bishop wase Rini (Dr. Webb). Abanye o Bishop ababeko ibingowase Pretoria (Dr. Bousfield); owase S. John’s (Dr. Bransby Key), nowase Bloemfontein (Dr, Hicks). Intlanganiso

IVULWE

ngu Bishop Webb owutshayelele umse­benzi ngenteto ate kuyo wabulela umse­benzi kamfi u Ven Archdeacon White, ate ubewutanda kunene umsebenzi we Lizwi pakati kwabamnyama beli, ebalula ukuba kungemigudu yake waqalvvayo kwabantsundu base Bhai nabase Rafu. Nakuba bengamboni ngenyama banoku-tandabuzana ukuba unabo ngomoya? Walate into ezinkulu ezinokweuziwa zizigqibo zabo, ezingati noko zingasakuba miteto (kuba zingezizo ze Synod) zibe nesitunzi emsebenzini, ayicela ke ukuba intlanganiso ize ibe nokumnyamezela kwindawo angaposisa kuzo ekuyipateni njengomongameli wayo. Ubukulu bale ntlanganiso bunokuqondwa ngalento yodwa ukuba pakati kwemida yobu Bishop base Rini inani labantsundu alingapantsi kwe 402,667, baye aba 250,000 besengapandle kobu Kristu. Ubonise imfuneko yokuba libe ntonye Ibandla lika Kristu kuba kungalo Inkosi iyaku- zibeka pantsi kwenyawo zayo intlanga zabahedeni. Kuyafuneka ke ukuba okwenene iramente ibe njengesixeko esipezu kwentaba. Ubonise ukuba ma- yigeinwe imiteto ye Bandla. Njengokuba besazi abantu abantsundu ibingabantu bemiteto engqongqo ebigeine ubuntu babo nakobunzulu ubuhedeni. Bakuba bengene ebu-Kristwini mabangati elowo enze ngokubona kwake. Enye into ontsundu ubehle ayibone into enxanimfanelo kwanjengati. Makohlwaywe xa ngaba yimfanelo, nokuba kungesohlwayo esikulu, kodwa nemfanelo yake maka-y i n i k w e njengoko. Akutandabuzeki ukuba isipelo setyala elisand’ ukuba pa­mbi komzi kuyakubanga ukuba abantsundu bangabatembi abamhlope mayelana nokuba banako ukubenza ubulungisa. Kungayinto embi ukusuka bamanyane bengalamanani makulu ngokwamasiko abo amadala ukupindezela lentswelabulungisa. Kodwa masitembe ukuba bayaqonda ukuba obu buralarume abu- xeli luvo lomzi omhlope ngakubo, ema- sibulele ke ukuba wona usalaulwa zizi- mvo zobu Kristu. Kungati kanti kuyinene ukuba ukuqesha ngapandle koco- selelo abantu abangenazimilo ngamafama nabanye yeyona nto ibanga lenkatazo yobusela. Lencaso “ yom-Xhosa wase Sikolweni ” ibangwa ikakulu kutatyatwa kwamatshivela ake afunda ngapandle kokulipanda ibali lawo. Bekungelunge- ne ukuba kubeko ulungiselelo Iwabaya kungena imisebenzi kwimizi ipela yezikolo. Ulile ngoyokelelo Lwabapati bedolop mayelana nokucoca imizi abahlala kuyo abantsundu. Uyaleze imitandazo kumakolwa ngetuba labahe- deni eyiyona nto ibisakuvutela oma Postile u Paulos ukuba basebenze. Wa-